《送胡仲立入京》
宋代·裘万顷

昔对延英日，诸公叹弗如。
敢言天下事，不负案头书。
此去朝双阙，悬知有异除。
荣途方著脚，未用曳长裾。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。